PREKLADACIA   SPRÁVA

	Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 208/1994 Z.z. o nájme poľnohospodárskych a lesných nehnuteľností a o nájme poľnohospodárskeho podniku sa predkladá ako iniciatívny návrh. Dôvodom na  jeho vypracovania je návrh na vypustenie § 3 ods. 2 písmeno f).

	V praxi údaje  o  bonitných pôdno-ekologických jednotkách (ďalej len  “BPEJ”) vydávajú odbory pozemkové, poľnohospodárstva a lesného hospodárstva (ďalej len “PPLH”) okresných úradov a v prípadoch už prevzatých citovaných údajov do katastra nehnuteľností pre príslušné katastrálne územie ich vydávajú katastrálne odbory okresných úradov. V nezjednotených operátoch (t.j. v katastrálnych územiach, kde mapa pozemkového katastra nebola podkladom pre pozemkovo-knižný operát)  údaje o BPEJ vydáva odbor PPLH,  v týchto prípadoch je často značne obtiažne identifikovať pôvodný pozemok a jednoznačne vydať údaje a  BPEJ. Pri pozemkoch o malých výmerách v citovaných prípadoch je spracovanie znaleckého posudku podľa BPEJ pôvodného pozemku časovo a finančne náročné. 

	Legislatívna rada vlády SR prerokovala návrh nariadenia 29. mája 2001 a odporučila ho predložiť po zapracovaní pripomienok na rokovanie vlády SR. V novom znení návrhu nariadenia vlády sú pripomienky Legislatívnej rady vlády SR 
 zapracované.